आयरलैंड को DLS मेथड से 5 रन से हराया; मंधाना ने खेली करियर की बेस्ट पारी
Womens T20 World Cup 2023 - (India Vs Ireland ) Match Latest Updates - भारतीय टीम आज विमेंस टी-20 वर्ल्ड कप के ग्रुप-2 में आयरलैंड से खेलने जा रही है। टीम इंडिया ने टॉस जीतकर बैटिंग करने का फैसला लिया है
भारतीय टीम ने साउथ अफ्रीका में चल रहे विमेंस टी-20 वर्ल्ड कप के सेमीफाइनल में प्रवेश कर लिया है। हरमनप्रीत कौर की कप्तानी वाली भारतीय टीम ने सोमवार को ग्रुप-2 में अपने आखिरी मुकाबले में आयरलैंड को डकवर्थ-लुइस (DLS) मेथड के तहत 5 रन से हराया।
भारत ने लगातार तीसरी बार टी-20 वर्ल्ड कप के सेमीफाइनल में जगह बनाई है। इससे पहले, टीम 2018 और 2020 के सीजन में अंतिम-4 में पहुंची थी। 2020 में तो भारतीय ने फाइनल भी खेला, लेकिन तब उसे ऑस्ट्रेलिया से हारकर खिताब गंवाना पड़ा था।
केबेरा के सेंट जॉर्जिया मैदान पर टीम इंडिया ने टॉस जीतकर बैटिंग करते हुए ओपनर स्मृति मंधाना की करियर बेस्ट (87 रन) की पारी की बदौलत 20 ओवर में 6 विकेट पर 155 रन बनाए।
जवाब में आयरिश टीम ने 8.2 ओवर तक 54 रन ही बनाए थे कि बारिश आ गई। जब टीम इंडिया DLS मेथड के तहत 5 रन आगे थी। बारिश नहीं थमने के कारण भारत को विजयी घोषित किया गया।
आज इंग्लैंड-पाकिस्तान मैच से तय होगा भारत का प्रतिद्वंद्वी
इस जीत से भारतीय टीम ग्रुप-2 से सेमीफाइनल के लिए क्वालिफाई कर गई है। इंग्लैंड पहले ही टॉप-4 में प्रवेश कर चुकी है। मंगलवार को इंग्लैंड और पाकिस्तान के बीच मैच है। इस मैच के नतीजे से तय होगा कि सेमीफाइनल में टीम इंडिया का प्रतिद्वंद्वी कौन होगा।
पहले ही ओवर में आयरलैंड ने गंवाए दो विकेट 
156 रन के टारगेट का पीछा करने उतरी आयरलैंड ने पहली ही बॉल पर ओपनर एमी हंटर का विकेट गंवा दिया। एमी दूसरा रन लेने की कोशिश में रन आउट हुईं। इसी ओवर की 5वीं बॉल पर रेणुका सिंह ठाकुर ने ओरला प्रेंडरग्रास्ट को शून्य के स्कोर पर बोल्ड कर दिया।
इन 2 विकेट के बाद आयरिश टीम का कोई और विकेट नहीं गिरा। ओपनर गेबी लुईस और कप्तान लौरा डिलेनी ने शुरुआती झटकों के बाद पारी को आगे बढ़ाया। दोनों ने अर्धशतकीय साझेदारी की। दोनों ने अपने शॉट्स खेलने शुरू ही किए थे कि बारिश होने लगी और खेल रोकना पड़ गया। गेबी 32 और लौरा 17 रन बनाकर नाबाद रहीं।
ऐसे गिरे आयरलैंड के विकेट...
अब देखिए भारतीय पारी...
मंधाना ने बनाए 87 रन, भारत ने दिया 156 रन का टारगेट
टीम इंडिया ने 155 रन बनाए। स्मृति मंधाना (87 रन) ने करियर की बेस्ट पारी खेली। यह उनका टी-20 इंटरनेशनल में सर्वाधिक स्कोर है। उन्होंने 22वां अर्धशतक जमाया। मंधाना ने पारी में 9 चौके और 3 छक्के जमाए। उनके अलावा शेफाली वर्मा ने 24 और जेमिमा रोड्रिग्ज ने 19 रन का योगदान दिया।
कप्तान हरमनप्रीत कौर ने 14 रन बनाए। इसके साथ ही कौर ने टी-20 इंटरनेशनल में 3 हजार रन पूरे कर लिए। आयरलैंड की ओर से लौरा डिलेनी ने 3 विकेट लिए। ओरला प्रेंडरगास्ट को 2 और एरलीन केली को एक विकेट मिला।
शेफाली-मंधाना के बीच 62 रन की ओपनिंग पार्टनरशिप
भारत की ओपनर शेफाली वर्मा और स्मृति मंधाना के बीच 57 गेंदों पर 62 रनों की पार्टनरशिप हुई। इस साझेदारी को लौरा डिलेनी ने तोड़ा। उन्होंने शेफाली को हंटर के हाथों कैच कराया। इस साझेदारी में शेफाली ने 29 गेंद पर 24 रन बनाए, जबकि मंधाना ने 28 गेंद पर 33 रन का योगदान दिया।
ऐसे गिरे टीम इंडिया के विकेट 
यहां देखें मैच ब्रीफ...
फोटोज में देखिए भारत-आयरलैंड मैच का रोमांच
हरमनप्रीत 150 टी-20 खेलने वाली पहली क्रिकेटर
भारतीय कप्तान हरमनप्रीत कौर का यह 150वां टी-20 मैच था। इसके साथ ही वे 150 टी-20 मैच खेलने वाली दुनिया की इकलौती क्रिकेटर बन गईं। पुरुष क्रिकेट में भारत के रोहित शर्मा ने सबसे ज्यादा 148 टी-20 खेले हैं।
कप्तान हरमन ने आयरलैंड के खिलाफ टीम में चोटिल राधा यादव की जगह लेग स्पिनर देविका वैद्य को मौका दिया। वहीं, आयरिश टीम भी एक बदलाव के साथ उतरी। कप्तान लौरा डिलेनी ने जॉर्जिना डैमप्सी को टीम में शामिल किया था।
दोनों देशों की प्लेइंग-11 
भारत : हरमनप्रीत कौर (कप्तान), शेफाली वर्मा, स्मृति मंधाना, जेमिमा रोड्रिग्ज, रिचा घोष (विकेटकीपर), पूजा वस्त्राकर, दीप्ति शर्मा, शिखा पांडे, देविका वैद्य, राजेश्वरी गायकवाड़ और रेणुका सिंह।
आयरलैंड : लौरा डिलेनी (कप्तान), एमी हंटर, गेबी लुईस, ओरला प्रेंडरगास्ट, एमीर रिचर्डसन, लुईस लिटिल, एरलीन केली, मैरी वालड्रॉन, लीह पॉल, कारा मरे और जॉर्जिना डैमप्सी।
क्रिकेट से जुड़ी ये खबरें भी पढ़ें....
टीम इंडिया का WTC फाइनल लगभग पक्का:साउथ अफ्रीका अब भारत से आगे नहीं जा सकता, श्रीलंका के मौके भी न के बराबर
भारत ने बॉर्डर गावस्कर ट्रॉफी के दूसरे टेस्ट मैच में ऑस्ट्रेलिया को 6 विकेट से हरा दिया है। इस जीत के साथ ही भारतीय टीम का वर्ल्ड टेस्ट चैंपियनशिप (WTC) फाइनल खेलना लगभग पक्का हो गया है। स्टोरी में आगे हम भारत के खिताबी मुकाबले में पहुंचने के तमाम समीकरण को समझेंगे। पढ़ें पूरी खबर 
इंडिया बॉलिंग यूनिट की वजह से टेस्ट में बेस्ट:हर कंडीशन में विपक्षी को ऑलआउट करने में सक्षम, बल्ले से भी मैच पलटते हैं
भारत ने एक बार फिर बॉर्डर-गावस्कर ट्रॉफी अपने नाम कर ली है। टीम ने दिल्ली टेस्ट 6 विकेट से जीता है। पिछले 10 साल से भारत को उसके घर में हराना असंभव-सा हो गया है। टीम घर में ही नहीं, बल्कि विदेशी सरजमीं पर भी जीतने लगी है। पढ़ें पूरी खबर